Γεννήθηκα στην Ταϊβάν.
Μεγάλωσα περιστοιχιζόμενος από διάφορα μαγαζιά με είδη κιγκαλερίας
και μου αρέσει να πηγαίνω σε νυχτερινές αγορές.
Μου αρέσει η ενέργεια των νυχτερινών αγορών,
τα χρώματα, τα φώτα, τα παιχνίδια,
καθώς και όλα τα απροσδόκητα πράγματα που βρίσκω κάθε φορά που πηγαίνω,
πράγματα όπως ένα καρπούζι με καλαμάκια ως κεραίες
ή κουταβάκια με κούρεμα μοϊκάνα.
Μεγαλώνοντας μου άρεσε να αποσυναρμολογώ παιχνίδια,
κάθε παιχνίδι που έβρισκα στο σπίτι,
όπως το αεροβόλο του αδελφού μου όταν δεν ήταν σπίτι.
Μου άρεσε επίσης να δημιουργώ περιβάλλοντα όπου οι άνθρωποι ερευνούσαν κι έπαιζαν.
Σε αυτές τις αρχικές δημιουργίες έπαιρνα πλαστικά φύλλα, πλαστικές σακούλες
και πράγματα που έβρισκα σε είδη κιγκαλερίας ή τριγύρω στο σπίτι.
Έπαιρνα πράγματα όπως μαρκαδόρους υπογράμμισης,
τους έβαζα μέσα σε νερό που μετά διοχέτευα μέσα από πλαστικά σωληνάκια,
δημιουργώντας αυτά τα λαμπερά κυκλοφορικά συστήματα
που οι άνθρωποι απολάμβαναν να εξερευνούν.
Μου αρέσουν αυτά τα υλικά λόγω της εμφάνισής τους, της υφής τους,
και λόγω της προσιτής τους τιμής.
Μου άρεσε να φτιάχνω συσκευές που λειτουργούσαν με μέλη σώματος.
Έπαιρνα τα λαμπάκια LED από τις κάμερες
και με ένα λάστιχο τα έδενα στη μέση μου
και βιντεοσκοπούσα τον αφαλό μου,
ώστε να έχω μια διαφορετική άποψη και να δω τι μπορεί να κάνει.
(Γέλια)
Μου αρέσει επίσης να τροποποιώ οικιακές συσκευές.
Αυτό είναι ένα αυτόματο φως νυκτός.
Κάποιοι ίσως να έχετε σπίτι σας.
Αποσύνδεα τον αισθητήρα φωτός, πρόσθετα ένα καλώδιο επέκτασης,
το κολλούσα στην τηλεόραση χρησιμοποιώντας πλαστελίνη,
και έπειτα βιντεοσκοπούσα το μάτι μου
και με το μαύρο της κόρης του ματιού μου ξεγελούσα τον αισθητήρα
για να νομίσει ότι είναι νύκτα και να ανάψει η λάμπα.
Το λευκό του ματιού και το βλέφαρο
έκαναν τον αισθητήρα να νομίσει ότι είναι ημέρα,
οπότε και έσβηνε τη λάμπα.
Ήθελα να συλλέξω περισσότερους τύπους ματιών,
οπότε κατασκεύασα αυτή τη συσκευή χρησιμοποιώντας κράνη ποδηλάτων,
κάποιους λαμπτήρες και τηλεοράσεις.
Ήταν πιο εύκολο για τους ανθρώπους να φορέσουν το κράνος
και να βιντεοσκοπήσουν τα μάτια τους.
Αυτή η συσκευή μου επιτρέπει συμβολικά να «εξάγω» τα μάτια των ανθρώπων,
έτσι έχω μια ποικιλία ματιών προς χρήση στις άλλες καλλιτεχνικές κατασκευές μου.
Αυτή η κατασκευή έχει τέσσερα μάτια.
Κάθε μάτι ελέγχει μια διαφορετική συσκευή.
Αυτό το μάτι γυρνά γύρω από μια τηλεόραση.
Αυτό το μάτι φουσκώνει έναν πλαστικό σωλήνα.
Αυτό το μάτι παρακολουθεί ένα βίντεο όπου δημιουργείται κάτι διαφορετικό.
Και αυτά τα δύο μάτια ενεργοποιούν νερό που λάμπει.
Πολλές από αυτές τις κατασκευές
εκτίθενται αργότερα σε μουσεία,
σε διετείς ή τριετείς εκθέσεις μπιενάλε σε όλο τον κόσμο.
Λατρεύω την επιστήμη και τη βιολογία.
Το 2007 έκανα μια ερευνητική υποτροφία στο Μουσείο Φυσικής Ιστορίας Σμιθσόνιαν
εξετάζοντας βιοφωταυγείς οργανισμούς στον ωκεανό.
Λατρεύω αυτά τα πλάσματα. Μου αρέσει η όψη και η υφή τους.
Είναι μαλακά και γλοιώδη και με γοήτευε
ο τρόπος που χρησιμοποιούν το φως στο περιβάλλον τους,
για να προσελκύσουν συντρόφους, για αυτοάμυνα,
ή για να προσελκύσουν τροφή.
Αυτή η έρευνα ενέπνευσε τη δουλειά μου με ποικίλους τρόπους,
πράγματα όπως η κίνηση ή τα διαφορετικά σχέδια φωτός.
Έτσι λοιπόν άρχισα να συλλέγω πολλά διαφορετικά υλικά στο εργαστήρι μου,
πειραματιζόμενος απλώς, δοκιμάζοντας το ένα ή το άλλο,
και βλέποντας τι είδους πλάσματα μπορώ να επινοήσω.
Χρησιμοποίησα πολλά ανεμιστηράκια υπολογιστών
τα οποία απλώς τοποθέτησα όλα μαζί παρατηρώντας τι θα συμβεί.
Αυτή είναι μια κατασκευή έκτασης 743 τ.μ. αποτελούμενη από διαφορετικά πλάσματα,
κάποια κρέμονται από το ταβάνι και κάποια βρίσκονται στο έδαφος.
Από μακριά μοιάζουν σαν εξωγήινοι αλλά αν κοιτάξεις από κοντά,
είναι φτιαγμένα από μαύρες σακούλες σκουπιδιών ή δοχεία τάπερ.
Θα ήθελα να μοιραστώ μαζί σας πώς συνηθισμένα πράγματα
μπορούν να μετατραπούν σε κάτι εξωπραγματικό και θαυμαστό.
(Χειροκρότημα)
Σας ευχαριστώ.
(Χειροκρότημα)